Tyrius Burjassot acomiada el curs amb un multitudinari sopar al Pati de les Sitges
2025-07-24

El curs ha finalitzat per a les sòcies de l’Associació de Mestresses de casa i Consumidors Tyrius de Burjassot. Per a celebrar aquest punt i seguit en la seua activitat, ja que tornaran amb força al setembre i per a festejar també que l’estiu ha arribat, la gran família de Tyrius es va reunir, dissabte passat, al Pati de les Sitges per a sopar entre amics i amigues, de cabasset, a la fresca, i amb orquestra.

Encara que no va poder quedar-se a sopar, pels múltiples i simultanis compromisos d’agenda que aqueix dia tenia, l’alcalde de Burjassot va voler acompanyar a les sòcies de Tyrius, abans de l’inici del sopar, aprofitant per a felicitar la Junta Directiva, al capdavant de la qual està Emilia València, per tota l’activitat cultural i social que  des de l’entitat desenvolupen al llarg de l’any. Per la seua part, la regidora de Serveis Socials, Olga Camps, així com altres regidors de l’Equip de Govern sí que van estar acompanyant a Tyrius en aquesta última activitat de la temporada.